COINTELPRO

COINTELPRO (akronym for Counterintelligence Program) var en rekke hemmelige og ofte ulovlige kontraetterretningsprosjekter  drevet av det amerikanske etterretningsorganisasjonen FBI med det felles formål å overvåke, infiltrere, diskretere, forstyrre og skape splittelser av en rekke ulike politiske organisasjoner i USA. Programmet ble opprinnelig opprettet mot det amerikanske kommunistpartiet, men fra 1956 og fram til 1971 (da COINTELPRO opphørte)  ble innsatsen også rettet mot organisasjoner og sammenslutninger som Socialist Workers Party (USA), Ku Klux Klan, Black Panther Party, Malcolm Xs Nation of Islam, Martin Luther Kings Southern Christian Leadership Conference, Weather Underground og andre.
COINTELPROs arbeidsmetoder omfattet blant annet infiltrasjon, vidtgående psykologisk krigføring som kunne bestå av falske opplysninger til media, propagandaskrifter som ga inntrykk av å komme fra organisasjonen selv, forfalskede brev og anonyme telefonsamtaler, sjikane, ulovlig fengsling, uetterrettelig bruk av vold og sågar snikmord. Ad offisielle kanaler som FBI og politiet kunne COINTELPRO også skape juridiske problemer for den utsette organisasjon, likesom COINTELPRO hadde mer vidtgående beføyelser til maktanvendelse enn politi og FBI normalt hadde. FBI uttrykte motivasjon var «å beskytte nasjonal sikkerhet, forhindre vold og opprettholde eksisterende sosiale og politiske orden.» 
FBIs nedtegnelser viser at 85 prosent av COINTELPROs ressurser ble benyttet til å angrip grupper og enkeltpersoner som FBI bedømte som «nedbrytende», inkludert sosialistiske og kommunistiske organisasjoner; organisasjoner og enkeltpersoner tilknyttet borgerrettsorganisasjoner, inkludert Nobelprisvinneren Martin Luther King jr.. og andre som var tilknyttet foreningene Southern Christian Leadership Conference, National Association for the Advancement of Colored People, og Congress of Racial Equality og andre borgerrettsorganisasjoner; svarte nasjonalistbevegelser, den amerikanske indianerbevegelsen; en rekke ulike organisasjoner som generelt ble karakterisert som «det nye venstre», blant annet Students for a Democratic Society og Weathermen; bortimot alle grupper som protesterte mot Vietnamkrigen, foruten også den enkelte studentdemonstrant som ikke var tilknyttet noen bestemt organisasjon eller politisk gruppe; organisasjoner og enkeltindivider assosiert med bevegelsen for kvinnefrigjøring; nasjonalistgrupper som de som søkte uavhengighet for Puerto Rico, Forent Irland, og kubanske eksilbevegelser, inkludert Orlando Boschs Cuban Power og den kubanske nasjonalistbevegelse; og i tillegg kjente amerikanere  — selv Albert Einstein, som var medlem av flere borgerrettsgrupper, kom inn under FBIs overvåkingsprogram i løpet av årene før COINTELPRO offisielt ble opprettet. De gjenværende 15 prosent av COINTELPROs ressurser ble benyttet til å marginalisere og undertrykke «hvite hatgrupper», inkludert Ku Klux Klan og National States' Rights Party.
FBIs direktør J. Edgar Hoover utstedte direktiver som styrte COINTELPRO, beordret FBI-agenter til å «avsløre, forstyrre, villede, bringe i vanry, eller på annet vis nøytralisere» aktivitetene til disse bevegelsene og deres ledere. Under Hoover var det William C. Sullivan som hadde ansvaret for COINTELPRO. Justisminister Robert F. Kennedy ble selv mål for FBIs overvåkning, personlig autorisert av disse programmene.